|  |
| --- |
| Slemdal skole  Driftsstyret |

**Sak 10/23 Protokoll 17.01.23**

|  |
| --- |
| **Tilstede** |
| Foresatte:   * Hilde Horgen Thorstad (31.12.23) * Siri Sinding (31.12.23) |
| Eksterne:   * Johan Cappelen (31.12.23) * Finn-Yngve Engnæs (31.12.23) * Kirsten Rytter (31.12.23) – Varslet frafall – Innkalt vara Marte Øien møtte ikke |
| Ansatte:   * Christine Midthjell (31.12.24) * Kristin Standern (31.12.22) – varslet frafall – Innkalt vara Merethe Vestbøstad Moss-Iversen møtte |
| **Driftsstyrets saksforbereder og referenter**   * Vegard T Kjesbu – rektor * Renate Nestegard – admin leder/referent |

Møtegruppe: Driftsstyret

Møtested: Slemdal skole, det gule huset, 3.etasje

Møtetid: Tirsdag 17.01. 2023, kl. 1630-1800

**Sakskart**

**Sak 01/23 Godkjenning av innkalling og saksliste (Vedtakssak)**

**Vedtak:** Punkt om konstituering under rektor informerer ble bedt om å gjøres om til vedtakssak, da DS må gjøre vedtak om DS-leder. DS var enig. Ny sak på innkallingen 08/23 Konstituering. Innkalling ble ellers godkjent.

**Sak 02/23 Godkjenning av protokoll 22.11.2022 (Vedtakssak)**

**Vedtak:** Godkjent.

**Sak 03/23 Rektor orienterer (Orienteringssak)**

* Oppfølging fra sist møte - AKS i DS. Rektor orienterte om at DS sammensetning er bestemt utenfor skolens kontroll, og at skolen ikke kan velge en annen sammensetning. Rektor anbefalte at AKS-foresatte sin stemme bør gå via FAU til DS.
* Status ledergruppen og stab – sykefravær og tilsettinger. Siden sist har henholdsvis driftsleder Salvador og inspektør Camilla sagt opp. Videre har sosiallærer Kjersti og rektor har vært sykemeldt 100 %, og inspektør Camilla har vært 40% sykemeldt. Rektor er nå tilbake 40 % og forventes å komme tilbake fullt i løpet av februar. Vi er i tilsettingsprosesser både for tilsetting av driftsleder og inspektør.

## Sak 04/23 Informasjon fra FAU (Orienteringssak)

Saker FAU er opptatt av:

* Trafikk rundt skolen: Omlegging av Dalsveien til enveiskjøring og utfordringer på skoleveiene.
* AKS: Matservering og struktur.
* Prosessen med omstrukturering av 2. trinn: Ble gjort etter siste FAU-møte, og ikke kommunisert godt nok i foreldregruppa.

## Sak 05/23 Budsjett for Slemdal skole for 2023 (Vedtakssak)

Budsjettet er lagt i balanse. Budsjettet er svært stramt, og for å unngå for stort merforbruk i 2023 må vi få ned bemanningen betydelig fra høsten av.

**Vedtak:** DS vedtar budsjett for Slemdal skole for 2023. DS gir skolen ved rektor fullmakt for 2023 til å gjøre de løpende disponeringene, innenfor de gitte budsjettrammer som Driftsstyret har vedtatt. DS ber om at rektor på neste møte fremlegger forslag til hvordan budsjettet skal driftes for å få ned utgiftene.

## Sak 06/23 Budsjett for AKS Slemdal for 2023 (Vedtakssak)

Budsjettet er lagt i balanse. Budsjettet er stramt, men det har vært plass til et godt driftsbudsjett.

**Vedtak:** DS vedtar budsjett for AKS Slemdal for 2023. DS gir skolen ved rektor fullmakt for 2023 til å gjøre de løpende disponeringene, innenfor de gitte budsjettrammer som Driftsstyret har vedtatt.

## Sak 07/23 Strategisk plan 2023 (Vedtakssak)

Strategisk plan for 2023 er ferdig. Den inneholder to risikoer med to risikoreduserende tiltak pr risiko. Begge risikoene er innenfor målområde 1 i Oslo kommunes strategiske kart. Det vil i tillegg utarbeides en aktivitetsplan til hver enkelt av de risikoreduserende tiltakene. Det er et ønske fra FAU å se periodene og hvordan skolen jobber pedagogisk, f.eks på et foreldremøte på lik linje med læringsbrett-bruk.

**Vedtak:** Driftsstyret vedtar strategisk plan for 2023. Ferdige aktivitetsplaner bes legges frem på neste driftsstyremøte.

## Sak 08/23 Konstituering (Vedtakssak)

DS ble orientert om endringer på listen over medlemmer i DS. Feil i valgperioder på innkallingen. Oppnevnte for foreldregruppen er valgt ut 2023.

Alle DS-medlemmer er valgt inn for valgperioden frem til 31.12.2023.

Hilde Horgen Thorstad ble valgt til DS-leder ved akklamasjon.

**Eventuelt**

**Neste møte er tirsdag 07.03.23**

**Vel møtt!**

**Utdanningsetaten**  
Slemdal skole  
  
